Øystein Runde

**Øystein Runde** () er ein norsk teikneserieskapar frå Ulstein. Han har gitt ut to album med *[[Bjartmann]]* på Jippi forlag, laga *[[teikneserien Margarin|Margarin]]* med Kristopher Schau, skriv serien «Futen» for Knut Andre Solberg på Schibsted og den parallell-historiske actionserien »De Fire Store" for Geir Moen på Gyldendal.

## Liv
Øystein Runde voks opp i Ulsteinvik. Han er son til to lærarar, og tok allmennfagleg utdanning ved Ulstein vidaregåande skule.
Han var ordonnans på Akershus Festning i militærtenesta, noko som er dokumentert i historia «Akershus Festning», teikna av Henry Bronken og Firuz Kutal, i eit nummer av Jippi Forlag sin antologi «Forresten». 
Han har gått to år ved filmlinja på Nordland Kunst- og Filmskole i Kabelvåg, og skreiv og regisserte to kortfilmar der. Seinare har han halde kurs ved Nordland Kunst- og Filmskole og på Sunnhordland Folkehøgskule. Han har også studert litteraturvitskap, estetikk og norrøn litteratur ved Universitetet i Oslo. I 2009 skreiv og regisserte han ein live-action trailer til sin eigen teikneserieroman "Soga om Olav Sleggja", som har ført til spekulasjonar om det kjem større prosjekt.

## Teiknestil
Øystein Runde har ingen eintydig teiknestil som går att i dei forskjellige seriane. I *Rundetid* nyttar han ein enkel strekstil som først og fremst byggjer opp under temaa som serien omhandlar. Det er nesten heilt motsett i *Margarin*, der teikningane er svært detaljerte, og dermed byggjer oppunder den noko absurde og groteske handlinga. Kompleksiteten i Bjartmann ligg midt i mellom desse, og illustrerer først og fremst handlingane til hovudpersonen.

## Tema
Seriane har oftast eit humoristisk syn på ymse tema. Rundetid omtalar emne som ungdom kan kjenne seg att i og passar difor inn i profilen til Spirit. Det kan vere vanskeleg å sjå at Margarin tek opp særskilde tema, men ein kan kanskje tolke det groteske innhaldet som ei skildring av heimkommunen Ulstein, som vart kåra til Noregs beste stad å bu i 1990-åra, blant anna gjennom ei teikning av ei t-skjorte som omtalar denne kåringa. Liknande tolkingar kan ein kanskje òg finne i Bjartmann, ein serie om ein noko spesiell superhelt frå Ulstein.

## Utgjevingar
* Den faste stripa *[[Rundetid]]* i Spirit - vinnar av Spirit si stripekonkurranse 2001
* *Margarin* - utgjeve i teikneseriebladet ''Smult'', i samarbeid med Kristopher Schau
* 2004 - *Bjartmann* - Jippi forlag, Album Oslo
* 2004 - *Bjartmann er din presang* - Album Jippi forlag, Oslo
* 2006 - *Margarin* - Bok, hardcover, med Kristopher Schau, Seriehuset
* 2006 - *Futen* - Album, forfatta av Runde og teikna av Knut Andre Solberg, Seriehuset
* 2006 - *Frederic Hauges enkeltmannsfauna* - Bidrag i antologien *Utslipp - miljøstiftelsen Bellona 20 år - en antologi*, Vega Forlag
* 2006 - *Bjartmann* - fast serie i Larsons Gale verden frå og med LGV nr 11/06, Schibsted
* 2006 - *[[Stapp]]* - biserie i M frå og med M nr 1/06, Schibsted
Fast skribent i bladet Rocky heile 2007, mellom anna med spalta "Battle" der han køyrer diktarar som Nordahl Grieg og Olav H. Hauge opp mot rapparar som Kool G Rap og Scarface.
* 2007 - *[[Futen]]* - manus, biserie i M-bladet
* 2007 - *[[De Fire Store]]* - Teikneserieroman, forfatta av Runde og teikna av Geir Moen. Nominert til Ungdomsbokprisen UPris 2007. Vann Kirke- og Kulturdepartementets pris for beste teikneserie 2007. Gyldendal

* 2008 - *The very best of Rundetid*. Samling av fyrstikkmann-striper frå Spirit. Gyldendal
* 2008 - *Futen* - album 2. Forfatta av Runde og teikna av Knut Andre Solberg.
* 2009 - *Soga om Olav Sleggja*. Teikna og forfatta av Runde. Samlaget Nominert til Kirke- og Kultrurdepartementets teikneseriepris og Sproingprisen 2009.
* 2010 - *De Fire Store bok 2*. Teikna av Moen, forfatta av Runde. Cappelen
* 2010 - *De Fire Store - Julen 1898*. Julehefte. Teikna og forfatta av Runde. Cappelen

* 2011 - Illustratør på barne og ungdomsbokserien Phenomena *Azur* av Ruben Eliassen Gyldendal
* 2011 - *Elefanten Tommy*. Barnebok. Cappelen
* 2012 - *Bjartmann* Jippi forlag
* 2013 - *Moskva* - tegneseriedokumentar med Ida Neverdahl Jippi forlag
* 2015 - *Futen,* Gyldendal
* 2016 - *Hvem drepte Ibsen? De Fire Store bok 3,* Gyldendal
* 2017 - *Hvordan kan Los Angeles knuse hjertet mitt?*, Jippi forlag
* 2017 - *Stamceller. Kroppens superheltar*, Gyldendal
* 2018 - *Berserk.* Gyldendal
* 2022 - *Antibiotika*, Humanist forlag

## Bakgrunnsstoff
* Øystein Runde sin fiktive familie